เรื่องร้องเรียน: วางของบนฟุตบาท กีดขวางทางเดิน เคยแจ้งไปเมื่อปลายเดือนมิถุนา ถึงต้น กรกฎา ไม่ได้รับการใส่ใจหรือแก้ไขจากเขตบางกอกน้อย
การดำเนินการของเจ้าหน้าที่: สำนักงานเขตบางกอกน้อยขอเรียนว่าได้ประสานงานกับเจ้าของอาคารบริเวณดังกล่าวเพื่อให้ช่วยดูแลพื้นที่ทางเท้าทั้งบริเวณใต้ชายคาอาคารและด้านนอกให้มีความสะอาดและประชาชนสามารถเดินทางได้โดยสะดวกทั้งนี้ผู้ประกอบการได้ชี้แจงว่าพื้นที่ใต้ชายคาอาคารทางเจ้าของอาคารใช้ประโยชน์เป็นการชั่วคราวเพื่อป้องกันบุคคลอื่นๆมาเดินชิดหน้าบ้านป้องกันเหตุโจรกรรมลักทรัพย์สิน ซึ่งหากทางกทม.จะพัฒนาพื้นที่เช่น ซ่อมบำรุงทางเท้าทางเจ้าของอาคารยินดีให้ความร่วมมือกับทางกรุงเทพมหานครและจะดูแลทางเท้าเพื่อให้ประชาชนสามารถเดินทางไปมาได้โดยสะดวกหากมีส่วนใดชำรุดทางเจ้าของอาคารจะดำเนินการซ่อมในบางจุดที่สามารถทำได้ก่อนแล้วแจ้งให้กรุงเทพมหานครทราบต่อไป  จึงเรียนมาเพื่อทราบ  ขอบคุณครับ
ความเห็นของผู้แจ้ง: ถ้าลองลงพื้นที่ดูจะพบว่า ฟุตบาทบริเวณนั้นไม่ได้กว้าง ถ้าหากมีการตั้งวางของ ทำให้วิลแชร์จะไม่สามารถผ่านได้แน่ๆ นอกจากนี้ตามที่เข้าใจ ฟุตบาทเป็นที่สามาธารณะ จึงไม่ควรมีใครจับจองเพื่อใช้งานเป็นของตัวเอง เป็นการถาวร แบบที่ร้านดังกล่าวกระทำอยู่ ซึ่งเป็นการเอาเปรียบสังคมหรือไม่? และเจ้าหน้าที่ ซึ่งมีหน้าที่ในการดำเนินการควรต้องดำเนินการตามหน้าที่ และระเบียบกฎเกณฑ์ ที่กฎหมายได้ระบุไว้
พื้นที่: แขวงบ้านช่างหล่อ เขตบางกอกน้อย กรุงเทพมหานคร